**TÁJÉKOZTATÁS**

Tájékoztatjuk a lakosságot, hogy a Központi Statisztikai Hivatal **Bázakerettye** településen 2019. évben önkéntes adatszolgáltatáson alapuló lakossági adatfelvételeket hajt végre.

A felvételek Országos Statisztikai Adatgyűjtési Program (OSAP) szerinti nyilvántartási száma és neve:

**1539 Munkaerő felmérés és kiegészítő felvételei**

Az összeírási munkát a Központi Statisztikai Hivatal megbízásából a **Statek Kft.** igazolvánnyal ellátott kérdezői végzik. A válaszadásra kijelölt háztartások címét véletlenszerűen választottuk ki a statisztikai mintavétel reprezentativitásának szabályait követve. A válaszadás a kijelölt háztartásban élők számára nem kötelező, de részvételükkel nagymértékben hozzájárulnak az országról, régióról, településről készülő hiteles statisztikák előállításához.

Az adatfelvételek kizárólag statisztikai célból történnek, és az adatokat csak összesített formában, a személyes azonosíthatóság lehetősége nélkül kerülnek nyilvánosságra. Az egyedi adatokat bizalmasan kezeljük, azok mások számára nem hozzáférhetőek. Az adatgyűjtés során a hivatalos statisztikáról szóló 2016. évi CLV. törvénynek, valamint az Európai Parlament és a Tanács (EU) 2016/679. rendelet (GDPR) előírásainak megfelelően járunk el.

Bővebb felvilágosítás: munkanapokon 8.00 és 16.00 óra között a

**06-80/200-766**-os telefonszámon, illetve a lakinfo@ksh.hu e-mail címen kérhető.

 *Központi Statisztikai Hivatal*